નવી દિલ્હી, 8 મેઃ ભાજપના પીએમ પદના ઉમેદવાર અને વારાણસીથી ઉમેદવાર નરેન્દ્ર મોદીને બેનિયાબાગમાં રેલી કરવા માટેની મંજૂરી આપવામાં નહીં આવ્યા બાદ ભાજપ નારાજ થયો છે, ભાજપના કાર્યકર્તાઓ દ્વારા ધરણા પ્રદર્શન શરૂ કરવામાં આવ્યું છે અને બીએચયુના ગેટની બહાર સત્યાગ્રહ કરવામાં આવી રહ્યો છે. ભાજપે ચૂંટણી અધિકારીની નિષ્પક્ષતા સામે પ્રશ્નાર્થ ઉઠાવીને જેતે રિટર્નિંગ અધિકારીને હટાવવાની માંગ કરવામાં આવી છે.